open-index/open-wikipedia-markdown huggingface dataset:
Casagrande & Rintala

**Casagrande & Rintala** – Marco Casagrande ja Sami Rintala – on suomalainen arkkitehti- ja taiteilijapari, joka tuotti vuosina 1999–2003 arkkitehtonisia installaatioita Suomessa ja lukuisiin kansainvälisiin arkkitehtuurin ja nykytaiteen näyttelyihin.

Casagrande & Rintala palkittiin vuonna 1999 *Architectural Review* -lehden Emerging Architecture -vuosikilpailussa. Palkittu työ Maaltapako / Land(e)scape kommentoi suomalaisen maaseudun tyhjenemistä. Vuonna 2000 Casagrande & Rintala osallistuivat Venetsian arkkitehtuuribiennaaliin saavuttaen kansainvälistä huomiota työllä 60 Minute Man.

## Töitä

* Maaltapako, arkkitehtoninen installaatio, Savonlinna, 1999
* 60 Minute Man, arkkitehtoninen installaatio, Venetsian arkkitehtuuribiennaali, Italia, 2000
* Uunisaaren kesäteatteri, väliaikainen teatterirakennus, Helsinki, 2000 
* 1000 Rauhanlippua, ympäristötaideteos, Koli, 2000
* Quetzalcoatlus, arkkitehtoninen installaatio, 7. Havannan nykytaiteen biennaali, Havanna, Kuuba, 2000
* Bird Hangar, arkkitehtoninen installaatio, Yokohaman nykytaiteen triennaali, Jokohama Japani, 2001
*Installaatio 1:2001, julkinen installaatio, Firenzen nykytaiteen biennaali, Firenze, Italia, 2001
*Dallas-Kalevala, matka ja taideteos, Demeter - Tokachi International Art Exhibition, Obihiro, Japani, 2002
*Chain Reactor, arkkitehtoninen installaatio, Montrealin biennaali, Montréal, Kanada, 2002
* Kelluva sauna, julkinen sauna, Rosendalin kylä Norjassa, 2002. 
*Redrum, arkkitehtoninen installaatio, Alaska Design Forum, Anchorage, Alaska, USA, 2003
*Potemkin, teräksinen puisto, Kuramatan kylä, Etchigo Tsumari Art Triennial, Japani, 2003

## Lähteet

## Aiheesta muualla

*Taneli Heikka, Turun Sanomat: Kohuttu palkkasoturi päätyi arkkitehdiksi, 27.1.2001 
*C-LAB: Human
Sean B. Carroll

**Sean B. Carroll** (s.  17. syyskuuta 1960) on yhdysvaltalainen evoluutiobiologi ja tietokirjailija, joka toimii molekyylibiologian, genetiikan ja lääketieteellisen genetiikan professorina Wisconsinin yliopistossa Madisonissa.

Carroll on näennäistieteitä ja paranormaaleja uskomuksia kritisoivan Committee for Skeptical Inquiry -organisaation jäsen.

## Julkaisuja
Carroll on julkaissut yli 20 kirjaa yksin tai yhdessä muiden kanssa. *Endless Forms Most Beautiful: The New Science of Evo Devo and the Making of the Animal Kingdom* (2005) on saanut useita tietokirjapalkintoja.

Carrollin H-indeksi vuonna 2025 on 95. Hän on julkaissut yli sata artikkelia. Viitatuimpia niistä ovat.
* Rokas, A., Williams, B. L., King, N., & Carroll, S. B. (2003). Genome-scale approaches to resolving incongruence in molecular phylogenies. Nature, 425(6960), 798-804.
* Carroll, Sean B. "Evolution at two levels: on genes and form." PLoS biology 3.7 (2005): e245.
* Shubin, Neil, Cliff Tabin, and Sean Carroll. "Deep homology and the origins of evolutionary novelty." Nature 457.7231 (2009): 818-823.

## Lähteet

## Aiheesta muualla
*Sean B. Carrollin virallinen web-sivusto
Kauhulan koulu

**Kauhulan koulu** () on ruotsalais-ranskalais-kanadalainen lasten televisiosarja, joka kertoo neljästä lapsesta ja heidän seikkailuistaan Kauhulan koulussa.

Sarjan alussa lapset luulevat olevansa matkalla sisäoppilaitokseen mutta päätyvätkin Kauhulan kouluun.

## Suomenkielinen versio
Suomenkielisen version on ohjannut Bruno Lähteenmäki ja käsikirjoittanut Jari Siltakoski.

Ääninäyttelijät:
* Marianna Alanen
* Elise Langenoja
* Ari Lähteenoja
* Minna Määttälä
* Arto Nieminen
* Hannamaija Nikander
* Katja Sirkiä
* Joonas Suominen
* Niilo Syväoja
* Ossi Valo
* Pauli Virta
* Pauliina Virta

## Jaksot
# Tervetuloa Kauhulaan
# Joshin mieli
# Garbon toive
# Halloween-kepposia
# Tavoitevahti
# Savisotkuja
# Kaivon salaisuus
# Salajuoni
# Professori Samsan katoaminen
# Kielletty hedelmä
# Liian vanha nallekarhuille
# Aina ajoissa
# Luteen puremat
# Onnesta kiinni
# Maailma on näyttämösi
# Niin kuin mä
# Suklaanhimo
# Kapina
# Täydellisen ärsyttävä
# Mennyt aika
# Kauko-ohjain
# Usko tai älä
# Päätöksenteon vaikeus
# Löytötavarat
# Pelin loppu

## Lähteet
Horo (Verhneviljuiskin ulus)

**Horo** ( ja ), aikaisemmin *Bulgunnjahtah* () on nasleg ja sen keskuskylä Verhneviljuiskin ulusin keskiosassa Sahan tasavallassa Venäjällä. Horon kylä sijaitsee 15 kilometriä piirikeskuksesta Verhneviljuiskista pohjoiseen. 

## Lähteet
Timo Schmidt

**Timo Pekka Schmidt** (12. joulukuuta 1961 – 7. maaliskuuta 2008) oli suomalainen laulaja. 

## Ura
Schmidtin levytysura alkoi vuonna 1990, jolloin hän teki levytyssopimuksen Base-Beatin kanssa. Seuraavana vuonna ilmestyi hänen ensimmäinen studioalbuminsa *Se tulee taas*. Vuonna 1993 hän julkaisi toisen studioalbuminsa *Aamuun asti aikaa* Snap Recordsin julkaisemana. Viimeisen studioalbumin Parhaita kavereita julkaisi WEA Records vuonna 1995. 

Schmidtin tunnetuimpia kappaleita ovat "Aamuun asti aikaa", "Bussilla Pietariin", "Hki-Kouvola" sekä "Parhaita kavereita", josta hän levytti kaksi eri versiota: albumiversion sekä kappaleen duettoversion Virve Rostin kanssa. 

Schmidt osallistui MTV3:n Syksyn sävel -kilpailuun vuonna 1995 kappaleella "Sun unelmiin", joka ei kuitenkaan saanut suosiota.

Schmidt kuoli itsemurhaan 2008

## Diskografia

### Albumit
* *Se tulee taas* (Base-Beat 1991)
* *Aamuun asti aikaa* (Base-Beat 1993)
* *Parhaita kavereita* (WEA Records 1995)

## Lähteet
Humanity: Hour 1

__NOTOC__
**Humanity: Hour 1** on Scorpionsin 17. studioalbumi, joka julkaistiin vuonna 2007. Levy äänitettiin Los Angelesissa ja tuottajina toimi tuolloin Desmond Child & James Michael.

Kyseessä on konseptialbumi, jonka teemana on inhimillisyys ja ihmiskunta. Kappaleet ovat pääosin tempoltaan hitaita ja soundiltaan poikkeuksena muihin aiempiin Scorpionsin levyihin hieman heavy metal vaikutteista.

Albumi nousi Yhdysvalloissa Billboard 200 -listan sijalle 63. Suomessa se debytoi virallisen albumilistan sijalla 29.

## Kappaleet

## Kokoonpano

### Yhtye
* Klaus Meine – laulu
* Matthias Jabs – soolokitara, taustalaulu
* Rudolf Schenker – kitara, taustalaulu
* Paweł Mąciwoda – basso, taustalaulu
* James Kottak – rummut, taustalaulu

### Muut muusikot
* Billy Corgan – laulu kappaleessa "The Cross"
* Eric Bazilian – kitara kappaleessa"Love Will Keep Us Alive"
* John 5 – kitara kappaleessa "Hour I"
* Russ Irwin – piano kappaleessa "Future Never Dies"
* Harry Sommerdahl – ohjelmointi kappaleessa "Love Will Keep Us Alive"
* Jason Paige, Jeannette Olsson, James Michael, Desmond Child – taustalaulu
* Angela Whittaker, Roman Shaw Child – jälkiäänitys
* David Campbell – kapellimestari

## Arvostelut
* About.com: 
* Allmusic: 
* Blabbermouth: 7.5/10
* Imperiumi: 7/10
* Kaaoszine: 
* Metal Storm: 8.3/10
* V2.fi: 

## Lähteet

## Aiheesta muualla
* Ultimate-guitar levyarvostelut 
* 
*
Al-Falaq

**Al-Falaq** (, ) on Koraanin 113. suura. Siinä on 5 säettä ja se on saanut nimensä ensimmäisessä jakeessa mainitusta sarastuksesta. Suura muodostaa rukouksen, jossa pyydetään Jumalan varjelusta erityisesti tuntemattoman pelkoa vastaan. Yhdessä seuraavan suuran (al-Nas, *Ihmisten suura*) kanssa al-Falaq muodostaa Mu’awwidhatainina tunnetun kokonaisuuden. Ne ovat pahoja voimia vastaan suunnattuja rukouksia, joita on tapana lukea sairaana ollessa tai nukkumaan mennessä.

## Teksti
Suura kuuluu Ahsen-Bören suomennoksessa seuraavasti:

# Sano: »Minä etsin turvaa päivänkoiton Herrasta,
# sitä pahaa vastaan, mikä on liikkeelle pantu,
# ja sitä pahaa vastaan, jonka pimeä yö tuo mukanaan,
# niiden pahuutta vastaan, jotka viettelevät päätöksessään lujittuvia,
# sekä pahaa vastaan, joka leviää kateellisesta, kun hän kadehtii.”

## Sisältö
Suura alkaa verbillä "sano". Sitä käytetään tilanteissa, missä tekstin sisältö ei sovellu Jumalan omaksi  puheeksi. Verbin avulla sisällöstä tulee Jumalan kehotus lausua sanotulla tavalla. Suura 113 on muodoltaan rukous, jossa etsitään turvaa Herralta. Siksi ei voi ajatella, että Jumala itse rukoilisi näin. Samaa keinoa käytetään Koraanissa useissa kohdissa.   

## Historia
Suurat 113 ja 114 puuttuvat joistakin varhaisista Koraanin käsikirjoituksista. Orientalisti Karl-Heinz Ohlig arvelee, että Koraania kootessa haluttiin päästä juuri lukuun 114 suurien määrässä. Tähän viittaisi se, että mukana ovat suurat 1, 113 ja 114, jotka eivät retorisesti ole Jumalan puhetta, vaan rukouksia tai loitsuja. Lisäksi lyhimmät suurat ovat vain muutaman sanan pituisia. Syynä lukumäärään olisi voinut olla halu jäljitellä Tuomaan evankeliumia, jossa on tasan 114 Jeesuksen sanomaksi kerrottua lauselmaa. Tuomaan evankeliumi syntyi itäisessä Syyriassa, missä apostoli Tuomasta pidettiin jopa kristinuskon kantaisänä. Teoriaan sopisi, että Koraanin myyttinen kokoaja ”Uthman” on Tuomaan metateesi eli sana, jossa kirjaimet ovat vaihtaneet paikkaa.

## Katso myös
* Islam
* Koraani
* Muhammed
* Suura

## Lähteet

* 
* 
* 

### Viitteet

## Aiheesta muualla
*Suura 113
Thisted

**Thisted** on Tanskassa Pohjois-Jyllannin alueella sijaitsevan Thistedin kunnan keskustaajama. Vuoden 2012 alussa taajamassa oli 13 138 asukasta.

Thisted on satamakaupunki Limvuonon rannalla. Thistedin kaupunkitaajamassa oli 12&nbsp;762 asukasta (2006) ja koko kunnassa yhteensä 46&nbsp;000 (2007).

Varhaisin tunnettu dokumentti, jossa Thistedillä on todistettavasti ollut kaupunkioikeudet (købstadspriviliger) on vuodelta 1524, joskin tarkka vuosiluku on epävarma..

Thistedin goottilaista tyylisuuntaa edustava kirkko on rakennettu 1500-luvun alkupuolella.

Tärkeitä elinkeinoelämän alueita ovat elintarvike-, metalli- ja muoviteollisuus. Kunnassa on oma panimo (Thisted Bryghus). Hanstholmin satamasta ovat laivayhteydet Norjaan, Islantiin, Shetlandinsaarille ja Färsaarille.

Thistedin suomalainen ystävyyskaupunki on Loimaa.

## Lähteet

## Aiheesta muualla

* Thistedin kunnan kotisivut 
* Thistedin kirjaston linkkikokoelma 
* Thisted Dagblad
Ensihoitolääkäri

**Ensihoitolääkäri** on operatiivisesti toimiva lääkäri, joka työskentelee hoitolaitosten ulkopuolisessa ensihoidossa. Ensihoitolääkärin työnkuvaan kuuluu alueensa päivittäisten korkeariskisten ensihoitotehtävien hoitoon osallistuminen ja ensihoitojärjestelmän operatiivinen ohjaaminen yhdessä ensihoidon kenttäjohtajien kanssa.

Ensihoitolääkärien peruskoulutus on lääkärin peruskoulutus sekä erikoistuminen joko anestesiologian ja tehohoidon tai akuuttilääketieteen erikoisalaan. Tämän jälkeen suoritetaan yliopistossa lisäkoulutusohjelma ensihoitolääketieteeseen. Suurin osa ensihoitolääkäreistä on erikoistunut anestesiologian ja tehohoidon erikoislääkäreiksi.

Ensihoitolääkäreitä työskentelee ympärivuorokautisesti Suomessa lääkäriyksiköissä. Suomessa on yksitoista ensihoidon lääkäriyksikköä. Ne liikkuvat maateitse autolla tai lentäen helikopterilla. Päivystävä ensihoitolääkäri osallistuu alueensa ensihoitopalvelun suuririskisiin hälytyksiin sekä vastaa muiden ensihoidon yksiköiden konsultaatiopuheluihin.  

Suomen Lääkäriliitto perusti vuonna 2001 ensihoitolääketieteen erityspätevyyden. Siirtymävaiheessa järjestettiin erityispätevyyskoulutusta. Ensihoitolääketieteen yliopistollinen lisäkoulutusohjelma käynnistettiin Suomessa vuonna 2015.  
 
Varsinaisten ensihoitotehtävien lisäksi ensihoitolääkärien työnkuvaan kuuluu myös koulutus ja tutkimustoiminta sekä sidosryhmä- ja viranomaisyhteistyö.

Ensihoitolääkäri ei tarkoita samaa kuin ensihoidon vastuulääkäri eivätkä ensihoidon vastuulääkärit ole välttämättä ensihoitolääkäreitä. Kuitenkin varsin monen hyvinvointialueen vastuulääkärit työskentelevät vuorollaan myös operatiivisena ensihoitolääkärinä alueensa lääkäriyksikössä.

## Katso myös
* Porrastettu ensihoitojärjestelmä

## Lähteet
John Reed

**John Reed** (22. lokakuuta 1887 Portland, Yhdysvallat – 19. lokakuuta 1920 Moskova, Neuvosto-Venäjä) oli yhdysvaltalainen liberaalisosialisti ja yhteiskuntakriittinen toimittaja, joka kirjoitti Venäjän lokakuun 1917 vallankumouksesta kirjan *[[Kymmenen päivää, jotka järisyttivät maailmaa]]*. Hänestä tuli Venäjän bolševikkien tekemän lokakuun vallankumouksen kannattaja. Myöhemmin hän kuitenkin kääntyi bolševikkien vallankumousmenetelmiä vastaan. Hän kuului Yhdysvaltain kommunistisen puolueen perustajajäseniin.

John Reed käytti Suomea kauttakulkumaana Yhdysvalloista Venäjälle ja Venäjältä Yhdysvaltoihin. Toisen matkan (1919–1920) hän teki Yhdysvaltojen kommunistien lähettämänä laittomasti, salaisia etappiteitä pitkin ja väärän passin turvin Jim Gormley -nimisenä. Hän saapui syksyllä 1919 Turkuun Tukholmasta lähteneellä laivalla Gyllingin suosituskirje mukanaan. Matka jatkui Helsingin kautta Moskovaan. Lenin lähetti Reedin timanteilla, Yrjö Sirolan amerikansuomalaisille osoitetulla avoimella kirjeellä, mikrovalokuvilla ja Leninin Reedin kirjaan esipuheeksi tarkoitetulla käsikirjoituksella varustettuna takaisin maaliskuussa 1920. Timantit, joita oli 102 kappaletta, olivat Moskovan lahja vallankumoukselle Amerikassa. 

Paluumatkalla suomalainen poliisi pidätti hänet 13. maaliskuuta 1920 Tukholman vuorolaivan Oihonnan hiilikomerosta Turussa. Muun muassa Helsingissä asunut Hella Wuolijoki majoitti ja auttoi häntä Suomen oleskelun aikana. Reed joutui raastuvanoikeuteen 22.3. ja kuukauden kuluttua hänet tuomittiin sakkoihin salakuljetuksesta ja määrättiin maksamaan oikeudenkäyntikulut. Hovioikeus piti tuomion voimassa. Etsivän Keskuspoliisin pyynnöstä Reed pidettiin tuomion jälkeenkin vangittuna kuulusteluja varten. Istuttuaan kolme kuukautta huonokuntoinen Reed uhkasi aloittaa nälkälakon, minkä seurauksena hänet päätettiin karkottaa Suomesta. Kesäkuussa Reed pääsi matkustamaan Viroon. Takavarikoimansa timantit Suomen valtio myi huutokaupalla.

John Reedin viimeinen työkomennus oli osallistua itäisten kansojen kokoukseen Bakussa, josta palatessaan hän oli jo kuolemansairas. Työkomennus oli Bakuun väistämätön, Grigori Zinovievin sanoin: ”Komintern on päättänyt niin. Tottele.” Emma Goldmanin mukaan hän olisi voinut vielä parantua, jos häntä olisi hoidettu asianmukaisesti. Reed on haudattu Kremlin muuriin, johon on hänen lisäkseen haudattu vain kaksi muuta amerikkalaista, Industrial Workers of the Worldin perustaja Bill Haywood ja Yhdysvaltain kommunistisen puolueen perustaja Charles Ruthenberg. 

Yhdysvaltalainen elokuvaohjaaja Warren Beatty teki John Reedistä ja vallankumousajan olosuhteista elokuvan *[[Punaiset (elokuva)|Punaiset]]* (1981), jota kuvattiin uusklassisten rakennusten vuoksi tapahtumapaikkansa Pietarin asemesta Helsingissä.

Reedin puoliso oli Louise Bryant, joka myös kirjoitti kirjan kokemuksistaan lokakuun vallankumouksessa.

## Lähteet

## Kirjallisuutta
* 
**Vallankumouksen salamatkustaja: John Reed Suomessa*. Max Engman ja Jerker A. Eriksson, WSOY, 1982
* Reedin kirjoituksia Marxists.org-sivustolla
Mirror (D’espairsRayn albumi)

**Mirror** on D'espairsRayn toinen studioalbumi, joka julkaistiin vuonna 2007. Euroopan-julkaisu sisältää lisäksi bonuskappaleen "DESERT" sekä musiikkivideot "Squall" ja "TRICKSTeR".

## Kappaleet
#
#
#
#
#
#
#
#
#
#
#
#
#DESERT  (bonusraita Euroopan-julkaisulla)

## Arvostelut
* Imperiumi: 9/10

## Lähteet

## Aiheesta muualla
* 
* Arvio JaMEn sivuilla
Kymmenen päivää, jotka järisyttivät maailmaa

**Kymmenen päivää, jotka järisyttivät maailmaa** () on yhdysvaltalaisen toimittajan ja sosialistin John Reedin kirjoittama kirja Venäjän vuoden 1917 lokakuun vallankumouksesta, jonka hän koki omakohtaisesti. Reed seurasi Venäjällä viettämänään aikana läheltä useita keskeisiä bolševikkijohtajia, erityisesti Grigori Zinovjevia ja Karl Radekia, ja teos onkin kirjoitettu kommunistien näkökulmaa esitellen.

Reed kuoli pian kirjan ilmestymisen jälkeen, vuonna 1920. Stalinismin nousun jälkeen Josif Stalin julisti Reedin olleen väärässä monissa kirjassa esittämissään asioissa, etenkin Stalinin arkkivihollisen Lev Trotskin suhteen. *Kymmenen päivää, jotka järisyttivät maailmaa* kuvaa Trotskin vallankumouksen sankariksi ja mainitsee sen sijaan Stalinin vain kahdesti. Niinpä Stalin kielsikin Reedin kirjan, samoin kuin Trotskin teokset.

Kirja ilmestyi Suomessa Elvi Sinervon ja Osmo Helinin kääntämänä vuonna 1957. Myöhemmin 1970-luvulla Kansankulttuuri otti siitä myös uusintapainoksia.

## Lähteet

## Aiheesta muualla
* Ten Days that Shook the World, Projekt Runeberg 
* Petri Liukkonen, John Reed, Authors Calendar
* Kymmenen päivää jotka järisyttivät maailmaa, dramatisointi YLE Areenassa
Lääkäriyksikkö

**Lääkäriyksiköllä** tarkoitetaan ensihoidossa toimivaa ensihoitolääkärillä miehitettyä liikkuvaa yksikköä, jonka tehtäviin kuuluu osallistua korkeariskisiksi arvioituihin ensihoitotehtäviin sekä ohjata ja koordinoida alueensa päivittäistä ensihoitotoimintaa. Näitä korkeariskisiä tehtäviä lääkäriyksiköillä voi olla niin yksityiskodeissa ja vapaa-ajan asunnoilla kuin julkisissa rakennuksissa tai julkisilla alueilla, samoin kuin etenkin perusterveydenhuollon hoitolaitoksissa. 

Lääkäriyksikkö on osa erikoissairaanhoitoa ja tuo potilaan luo sairaalatasoisen tehohoidon ja erikoislääkärin ammattitaidon. 

Lääkäriyksikkö hälytetään hätäkeskuksista hätäkeskuspäivystäjän tekemän riskinarvion perusteella tai jo kohteessa olevan ensihoitohenkilöstön pyynnöstä. Lääkäriyksikkö voi liikkua joko helikopterilla tai kohteen etäisyyden tai lentokelin niin vaatiessa myös maitse. Lääkäriyksikkö ei yleensä kuljeta potilaita vaan tärkein tehtävä on tuoda lääkäri potilaan luo. Potilaat kuljetetaan yleensä ambulanssilla ja lääkäriyksikön lääkäri tarvittaessa saattaa potilaan kuljettavan ambulanssin kyydissä.

Hälytyksiin paikan päällä osallistumisen lisäksi yksi erittäin tärkeä lääkäriyksikön tehtävä on antaa hoito-ohjeita potilaan luona oleville hoitajille ja (perusterveydenhuollon) lääkäreille. Ensihoitajat ottavat yhteyttä lääkäriyksikön ensihoitolääkäriin puhelimitse ja viranomaisradioverkon päätelaitteilla. Lisäksi muut telemetriset viestintäkanavat alkavat yleistyä; ensihoitolääkäri voi saada nähtäväkseen sähköiseen tietojärjestelmäsovellukseensa reaaliaikaisesti potilaasta mitatut lukuarvot, kuten verenpaineen, veren happikyllästeisyyden, sydänsähkökäyrän. Samaa reittiä pitkin lääkäri voi myös antaa määräyksiä potilaalle annettavista hoidoista.. 

## Lääkäriyksiköt Suomessa

Suomessa on seitsemän kuljettamaan kykenevää, sekä viisi ei-kuljettavaa lääkäriyksikköä. Suomen kuljettavat lääkäriyksiköt ovat helikoptereita. Lääkäriyksiköillä, joilla on liikkumisvälineenä helikopteri, on lisäksi maitse liikkuva ajoneuvo sääesteiden ja lähialuetehtävien varalle. Nämä eivät kuitenkaan ole kuljettavia yksiköitä. Rovaniemellä toimiva FinnHems&nbsp;51 toimii ilman lääkäriä, mutta on kuljettava yksikkö.

Kuljettavat:

* FinnHems 10 (Vantaa)
* FinnHems 20 (Turku)
* FinnHems 30 (Tampere)
* FinnHems 40 (Seinäjoki)
* FinnHems 50 (Oulu) 
* FinnHems 60 (Kuopio)
* FinnHems 70 (Kouvola)
* FinnHems 51 (Rovaniemi) 

Ei-kuljettavat:

* Satakunta 00 (Pori)
* Helsinki 10 (Helsinki)
* Kymenlaakso 20 (Kouvola)
* Etelä-Karjala 31 (Lappeenranta)
* Päijät-Häme 00 (Lahti)

## Katso myös
*Porrastettu ensihoitojärjestelmä

## Aiheesta muualla
*Kuvaus lääkäriyksikön toimenkuvasta Nurmijärven kunnan sivuilla 
*Itä- ja Keski-Suomen lääkäriyksikkö Ilmarin sivuilta esittelyä toiminnasta
William Hague

**William Jefferson Hague** (s. 26. maaliskuuta 1961) on brittiläinen poliitikko, konservatiivipuolueen ja opposition johtaja 1997–2001. Hän oli Walesin ministerinä John Majorin hallituksessa 1995–1997 ja ollut vuodesta 2005 konservatiivipuolueen varjohallituksen ulkoministeri ja vuodesta 2010 David Cameronin hallituksen ulkoministeri.

## Poliittinen ura
Hague on kotoisin Rotherhamista Englannista. Kansallisessa politiikassa hän herätti huomiota jo kuusitoistavuotiaana puhuessaan 1977 konservatiivipuolueen kokouksessa. Hague opiskeli Oxfordin yliopiston Magdalen Collegessa filosofiaa, taloustiedettä ja valtiotieteitä.

Parlamenttiin Hague valittiin 1989, mitä ennen hän oli toiminut Geoffrey Howen erikoisavustaja. Hague nimitettiin nopeasti sosiaaliturvaministeriksi ja vuonna 1995 Walesin ministeriksi.

Hague haastoi John Majorin puoluejohtajuuden vuoden 1997 vaalitappion jälkeen. Konservatiivipuolueessa Hague edusti sen oikeistosiipeä. Entinen pääministeri Margaret Thatcher oli nostamassa häntä valtaan estääkseen vihamiehiensä pääsyn puolueen johtoon. Hague lupasi alentaa veroja, "pelastaa punnan" eurolta ja "säilyttää Britannian itsenäisyyden." Lisäksi hän lupasi korjata koululaitoksen, terveyspalvelut ja lisätä poliiseja.

Konservatiivien rivit rakoilivat jo vuonna 1998, kun 12 puolueen vaikuttajaa julkaisi The Independentissa kirjoituksen, jossa he kehottivat Britanniaa EMU-jäsenyyteen ja kehuivat Työväenpuolueen Tony Blairin EU-politiikkaa.

Haguen puheenjohtajakausi ei ollut erityinen menestys ja hän oli ensimmäinen konservatiivien puoluejohtaja sitten 1920-luvun, josta ei tullut pääministeriä. Hän erosi vuoden 2001 vaalien jälkeen, jossa puolue sai yhden lisäpaikan.

Palattuaan varjohallitukseen 2005 ulkoministerinä Haguesta tuli tärkeä neuvonantaja pääministeri David Cameronille, ja hänet nähtiinkin jonkinlaisena epävirallisena puolueen kakkosmiehenä.

## Lähteet

## Aiheesta muualla
Ossi Sandvik

**Ossi Sandvik** (s. 16. huhtikuuta 1953 Jalasjärvi) on perussuomalaisten entinen puoluesihteeri vuosina 2007–2013. Hän on toiminut myös kansanedustaja Raimo Vistbackan eduskunta-avustajana ja Perussuomalaisten Etelä-Pohjanmaan piirin piirisihteerinä. 

Sandvik on kotoisin Jalasjärven Luopajärveltä. Vuoden 2008 kunnallisvaaleissa hänet valittiin kotikuntansa valtuustoon 101 äänellä ja jatkokaudelle vuoden 2012 kunnallisvaaleissa 68 äänellä. Hän oli valtuuston jäsen myös vuosina 1993–1996.

Joulukuussa 2013 Sandvik sai syytteen viestintäsalaisuuden loukkaamisesta. Sandvik oli puoluesihteerinä toimiessaan avannut toiselle henkilölle osoitetun kirjeen ja hävittänyt sen. Hän myönsi teon, mutta kiisti syyllistyneensä rikokseen. Marraskuussa 2014 Helsingin käräjäoikeus tuomitsi Sandvikin 40 päiväsakkoon.

## Lähteet
Eduskunta-avustaja

**Eduskunta-avustaja** on kansanedustajan määrärahalla palkkaama poliittinen sihteeri, jonka työsuhde kestää enintään kansanedustajan kansanedustajuuden ajan. Eduskunta-avustajan esihenkilö on se kansanedustaja, jonka avustajana hän toimii. Avustajan työnantaja on Eduskunnan kanslia. Kanslian mukaan yhtä kansanedustajaa avustavan eduskunta-avustajan palkka vuonna 2024 oli 2&nbsp;963 euroa kuukaudessa.

Eduskunta-avustajalla ei ole kelpoisuusvaatimuksia. Ainoa vaatimus on 18 vuoden ikä. Myös sukulaisen saa palkata. Aiemmin oli rajoitus, jonka mukaan lähisukulaisia tai lähipiiriin kuuluvia henkilöitä ei voinut palkata avustajaksi, tosin tällöin kyse oli eduskunnan poliittisesta päätöksestä; mikään laki ei siihen velvoittanut. 

Lapin yliopiston työoikeuden professori Seppo Koskinen on kritisoinut järjestelmää: hänen mielestään kyseenomaisessa työssä pitäisi olla kokenut ja varttuneempi ihminen.

## Lähteet
Frank Cady

**Frank Cady** (8. syyskuuta 1915 Susanville, Kalifornia – 8. kesäkuuta 2012 Wilsonville, Oregon) oli yhdysvaltalainen näyttelijä. Hänet muistetaan parhaiten Sam Druckerin roolista televisiosarjoissa *Green Acres* ja *Petticoat Junction*. 

Cady teki vierailevia esiintymisiä *[[The Beverly Hillbillies]]* -sarjassa ja esiintyi myös elokuvissa ja mainoksissa. Hän opiskeli Stanfordin yliopistossa ja palveli toisessa maailmansodassa Yhdysvaltain ilmavoimissa. Cady esiintyi vielä 1990-luvun alussa, mutta vetäytyi näyttelijänuraltaan ja vietti vanhuusvuosiaan Portlandissa, Oregonissa.

Cady oli vuodesta 1940 naimisissa vaimonsa Shirleyn kanssa. Heille syntyi kaksi lasta. Cady oli läsnä Eddie Albertin hautajaisissa vuonna 2005.

## Lähteet
Ornithocheirus

**Ornithocheirus** oli varhaisella liitukaudella elänyt *Pterosauri*-suku. Se oli yksi suurimmista koskaan eläneistä lentoliskoista: sen siipiväli oli jopa 12 metriä ja ruumiin pituus 3,5 metriä. Kokoonsa nähden se oli hyvin kevyt ja painoi korkeintaan sata kiloa, koska sen luut olivat ontot muiden lentoliskojen tapaan.

*Ornithocheiruksen* pään pituus oli 1,5 metriä. Suuressa nokassa oli runsaasti piikkimäisiä hampaita, joiden avulla se pystyi tehokkaasti sieppaamaan ravintoa vedestä. Nokassa oli myös kölimäinen harja, joka on saattanut liittyä soidinmenoihin. *Ornithocheirus* söikin lähes varmasti kalaa ja muita mereneläviä. Seisoessaan kaikilla neljällä raajallaan *Ornithocheirus* oli noin 3 metrin korkuinen.

Ensimmäiset *Ornithocheiruksen* fossiilit löydettiin Etelä-Englannista 1827, mutta suku nimettiin vasta 1869. Myöhempiä löytöjä luultiin aluksi eri lajeiksi. Eniten fossiileja on löydetty Santanan kerrostumasta Brasiliasta. Täydellistä *Ornithocheiruksen* luurankoa ei ole toistaiseksi löydetty.

## Lähteet
*
Severstal

**Severstal** () on Venäjän toiseksi suurin kaivos- ja metallurgian alan yhtiö. Sen omistaa lähes kokonaan venäläinen oligarkki Aleksei Mordašov. Severstal on viime vuosina laajentunut yritysostoilla Pohjois-Amerikkaan ja Eurooppaan.

## Historia

Vuonna 2004 Severstal osti konkurssikypsän Rouge Industries -metalliyhtiön, ja seuraavana vuonna ostoslistalle tuli 70 prosentin osuus italialaisesta terästuottajasta Lucchinista. 

Vuonna 2006 Mittal Steel teki ostotarjouksen luxemburgilaisesta metalliyhtiöstä Arcelorista. Myös Severstal teki tarjouksen ja sai siihen Arcelorin johdon tuen. Odotusten vastaisesti yhtiökokouksen osakkaat päätyivätkin Mittal Steelin tarjouksen kannalle. Syynä Severstalin tarjouksen hylkäämiseen olivat yhtiön läheiset suhteen Venäjän poliittiseen johtoon.

## Lähteet

## Aiheesta muualla
* Severstal -yhtiön nettisivut
John Hope Franklin

**John Hope Franklin** (2. tammikuuta 1915 Rentiesville, Oklahoma – 25. maaliskuuta 2009) oli yhdysvaltalainen historiantutkija. Hän oli Duken yliopiston emeritusprofessori ja American Historical Associationin puheenjohtaja.

Franklin valmistui Fiskin yliopistosta vuonna 1935. Hän väitteli tohtoriksi Harvardin yliopistosta 1941. Hänet tunnetaan parhaiten historiateoksestaan *From Slavery to Freedom*, jonka ensimmäinen painos julkaistiin vuonna 1947.

Franklin avioitui 11. kesäkuuta 1940 kirjastonhoitaja Aurelia Whittingtonin kanssa. Heille syntyi 24. elokuuta 1952 poika John Whittington Franklin. Avioliitto päättyi vaimon kuolemaan 27. tammikuuta 1999. Franklinille myönnettiin vuonna 1995 *[[Presidential Medal of Freedom]]*. Vuonna 2006 hän sai yhdessä Yu Ying-shihin kanssa Kluge-palkinnon.
Französischer Dom

**Französischer Dom** () on kirkkorakennus Saksan pääkaupungissa Berliinissä, Gendarmenmarkt-aukiolla. Sitä vastapäätä sijaitsee Deutscher Dom, jonka kupoli on identtinen.

Französischer Dom rakennettiin alun perin vuosina 1701–1705 ranskalaisille reformoiduille uskonpakolaisille eli niin kutsutuille hugenoteille. Vuonna 1785 kirkkoon rakennettiin suuri kupolitorni, jonka suunnitteli arkkitehti Carl von Gontard. Vuonna 1905 kirkon interiööri muutettiin täysin Otto Marchin piirustusten pohjalta. 

Toisessa maailmansodassa vuonna 1943 kirkkorakennus tuhoutui täysin. Se jälleenrakennettiin vuosina 1981–1987. Sisätilat saivat Otto Marchin suunnitteleman asun. Kirkossa toimii edelleen hugenottimuseo, joka sinne avattiin jo ennen toista maailmansotaa ja sen tuhoja.

## Aiheesta muualla
George Ariyoshi

**George Ryoichi Ariyoshi** (; s. 12. maaliskuuta 1926) on yhdysvaltalainen demokraattisen puolueen poliitikko. Hän toimi Havaijin osavaltion kolmantena kuvernöörinä vuosina 1974–1986. Kuvernööriksi noustessaan hänestä tuli Yhdysvaltain ensimmäinen amerikanjapanilainen ja aasialaistaustainen kuvernööri.

## Tausta ja yksityiselämä
Ariyoshi syntyi Honolulussa japanilaisille vanhemmille. Hänen isänsä, Ryozo, muutti Havaijille vuonna 1919, perusti pesulan ja tapasi sittemmin tulevan vaimonsa, Mitsue Yoshikawan. 

Hän valmistui vuonna 1944 McKinley High Schoolista. Toisen maailmansodan aikana Ariyoshi kutsuttiin palvelukseen Yhdysvaltain maavoimiin, jossa hän toimi japanin kielen tulkkina. opiskeli sen jälkeen Havaijin yliopistossa ja Michiganin valtionyliopistossa. Hän valmistui lakimieheksi. 

Ariyoshi meni vuonna 1955 Honolulussa naimisiin Jean Hayashi Ariyoshin kanssa. Parilla on kolme lasta. 

## Poliittinen ura
Ariyoshi tuli valituksi Havaijin edustajainhuoneeseen vuonna 1954. Hän eteni pian Havaijin senaattiin ja nousi vuonna 1970 Havaijin varakuvernööriksi. John A. Burnsin sairastuttua lokakuussa 1973 Ariyoshista tuli siirtymävaiheen kuvernööri, ja vuonna 1974 hänet valittiin ensimmäiselle kokonaiselle kaudelle kuvernööriksi. Hänet valittiin uudelleen vuosina 1978 ja 1982. Ariyoshin vuosina varakuvernööreinä ehtivät toimia Nelson Doi, Jean King ja John Waihee. 

Ariyoshi jätti politiikan vuonna 1986. Hän ei ollut ikinä hävinnyt vaaleja joissa oli ollut ehdokkaana. Politiikasta eläköidyttyään hän on toiminut niin liike-elämässä kuin voittoatavoittelemattomissa järjestöissä. 

## Lähteet
Hanstholm

**Hanstholm** on kalastajakylä ja tärkeä autolautta- ja kalastussatama Tanskassa Pohjanmeren rannalla Vendsyssel-Thyn saarella Pohjois-Jyllannissa. Hanstholmin taajamassa oli 2340 asukasta 2006.

## Historia

Toisen maailmansodan aikana saksalaiset linnoittivat aluetta voimakkaasti rannikkotykistönsä käyttöön, tavoitteenaan kontrolloida meriliikennettä Skagerrakille yhdessä etelä-Norjan Kristiansandiin asennetun rannikkotykistöpatterin kanssa. Alueella on edelleen nähtävissä bunkkerien ja muiden linnoitusjärjestelmien jäänteitä.

Hanstholm oli aluksi nimenä 6 x 2 km kokoiselle kalkkikiviniemekkeelle, jonka mukaan paikalle muodostunut taajama sai nimensä 1960-luvulla. Hanstholmin kunta (Hanstholm kommune) muodostettiin 1. huhtikuuta 1970 kahdeksasta seurakuntapiiristä () http://da.wikipedia.org/wiki/Hanstholm_Kommune. Se oli itsenäinen kunta 1. tammikuuta 2007 saakka, jolloin se Tanskan kuntauudistuksen yhteydessä muodosti yhdessä Thistedin ja Sydthyn kuntien kanssa Thistedin uuden kunnan. 

## Hanstholmin satama

Hanstholmin satama otettiin käyttöön 1967 ja on Tanskan uusin matkustaja- ja kalastussatama. 

Hanstholmista menee säännöllisesti autolauttavuoroja Färsaarille, Islantiin, Shetlandinsaarille ja Norjaan (Egersundiin, Haugesundiin, Bergeniin ja Kristiansandiin). 

## Lähteet

## Aiheesta muualla
*Turismi-informaatiota
*Hanstholmin satama
*Hanstholmin museoita
*Hanstholmin linnoitus
Pita-Ten

**Pita-Ten** () on Koge-Donbon kirjoittama draamakomediallinen mangasarja, jonka pohjalta on tehty myös anime. Sarjan nimi on lyhennys sanoista **Pitatto tenshi** (), jotka merkitsevät ”läheistä enkeliä”. Sarjassa seurataan koulupoika Kotarō Higuchin ja tämän naapuriin muuttavan Misha-enkeliharjoittelijan edesottamuksia Mishan yrittäessä päästä täysinoppineeksi enkeliksi.

## Hahmot

**Misha** Outo enkelityttö joka muutti Kotaroun naapuriin. Misha on ylienerginen ja pöljä, eikä tajua mistään mitään. Mishan tavoite on saada Kotarou onnelliseksi ja tulla oikeaksi enkeliksi. Misha yrittää aina auttaa Kotarouta parhaansa mukaan, mutta tuntuu aina sotkevan asiat...

**Kotarō Higuchi** Kotarou on äitinsä menettänyt, kuudesluokkalainen poika joka asuu suurimmaksi osaksi yksikseen koska hänen isällään on paljon bisnesasioita. Kotarou opiskelee ahkerasti ja hänen pitäisi keretä tehdä vielä kotityötkin! Mishan tavattuaan hänen koko elämänsä muuttuu...

**Shia** Hiljainen ja kiltti tyttö jolla on usein mukanaan musta kissa Nyaa. Shia on demoni oppilas vaikka ei haluaisikaan tehdä mitään pahaa kellekään tai millekään. Shia asuu Mishan kanssa samassa asunnossa ja he tuntuvatkin olevan hyviä ystäviä, vaikka heidän pitäisi inhota toisiaan. (enkelit ja demonit ovat vihollisia)

**Koboshi Uematsu** Koboshi on ollut jo vuosia rakastunut Kotarouhun, muttei uskalla myöntää sitä tälle. Koboshi ei pidä Mishasta, sillä Misha roikkuu jatkuvasti Kotaroussa. Koboshi riitelee usein Takashin kanssa.

**Takashi Ayanokoji** Takashi on Kotaroun luokkakaveri. Takashia kutsutaan usein Ten-chaniksi. Takashi on hyvä koulussa eikä hänen tarvitse opiskella paljon ja myös tytöt tykkäävät Takashista, eli hän on toisin sanoen "naisten mies". Takashi on ihastunut Shiaan ja myöntää sen myöhemmin tälle.

**Hiroshi "Dai-chan" Mitarai** Ärsyttävä silmälasipäinen poika. Kotarōn, Koboshin ja Takashin luokalla. Pitää Mishasta. Hänellä on miljonääriperhe, joten hän saa kaiken minkä haluaa. Vihaa Takashia.

**Kaoru Mitarai** Hiroshin sisko. Pitää Takashista. Suuttuessaan Kaoru on murhanhimoinen ja juoksee ympäriinsä huitoen ruoskan tapaista asetta. Hän on hyvin hullu tapaus.

**Sasha** Mishan vanhempi sisko ja joskus hieman ylimielinen. Hän pitää siitä kun häntä kutsutaan nimellä "Sacchun". Hän vihaa yli kaiken demoneja. 

**Nyaa** Shian pieni musta kissa, joka käyttäytyy omituisesti. Nyaa on demoni ja vihaa Sashaa.

## Muuta
* ikäsuositus: anime 7+ , manga 13+
* volumet: 8
* jaksot: 26
David Miliband

**David Wright Miliband** (s. 15. heinäkuuta 1965) on brittiläinen poliitikko, joka toimi Brownin hallituksen ulkoministerinä 28. kesäkuuta 2007 lähtien. Vuosina 2006–2007 hän oli ympäristö-, ja terveys-, ja maaseutuministeri.

Vuodesta 2013 Miliband on toiminut International Rescue Committeen (IRC) puheenjohtajana.

## Elämäkerta
Milibandin vanhemmat ovat holokaustia paenneita puolanjuutalaisia. Hänen isänsä oli Belgiassa syntynyt marxismin teoreetikko Ralph Miliband. Myös hänen veljensä Ed Miliband on parlamentaarikko ja toimi samassa hallituksessa Davidin kanssa ympäristö- ja energiaministerinä 3. lokakuuta 2008 lähtien.

Miliband opiskeli filosofiaa, valtiotiedettä ja kansantaloustiedettä Oxfordin yliopiston Corpus Christi Collegessa ja valmistui erinomaisin arvosanoin. Ylemmän korkeakoulututkinnon hän suoritti Massachusetts Institute of Technologyssa Yhdysvalloissa.

Miliband valittiin parlamenttiin vuonna 2001 ja nuoremmaksi ministeriksi opetusministeriöön kesäkuussa 2002. Vuoden 2004 lopulla hän pääsi pääministerin avustajaksi (Cabinet Office Minister) ja vuoden 2005 vaalien jälkeen kuntien ja paikallishallinnon ministeriksi varapääministeri John Prescottin alaisuudessa.

Ulkoministerinä Miliband kannatti Euroopan unionin laajentumista ja Venäjän, Lähi-idän ja Pohjois-Afrikan maiden ottamista jäseneksi.

Miliband on naimisissa Louise Shackeltonin kanssa, joka soittaa viulua Lontoon sinfoniaorkesterissa. Miliband ja Shackelton ovat adoptoineet kaksi poikaa Yhdysvalloista 2004 ja 2007.

## Lähteet
* http://www.number-10.gov.uk/output/Page7463.asp 

### Viitteet

## Aiheesta muualla
Läppäventtiili

**Läppäventtiili** on kaksitahtisissa polttomoottoreissa, usein mopoissa ja kevytmoottoripyörissä esiintyvä moottorin osa. Sen tehtävänä on sallia polttoaineen virtaus vain toiseen suuntaan, eli kampikammioon päin. Läppäventtiili koostuu läppärungosta, yleensä metallisista tai komposiittimateriaaleista valmistetuista läpistä, sekä rajoitinläpistä jotka estävät läppien liian suuren aukeamisen. Ilman läppäventtiiliä männän kampiakselia päin etenevä liike pakottaisi kampikammiossa olevan seoksen takaisin kaasuttimeen päin. Läppärungon rakenne on epäedullinen virtauksen kannalta.
Sanni Orasmaa

**Sanni Orasmaa** (s. 12. lokakuuta 1972 Helsinki) on suomalainen jazzlaulaja ja pedagogi. Hän valmistui taiteiden maisteriksi Itävallasta Grazin taidekorkeakoulun jazzosastolta vuonna 2000 professoreinaan jazzlaulajat Sheila Jordan, Mark Murphy ja Jay Clayton. Orasmaan muita opettajia ovat olleet muun muassa Yuseef Lateef, Dr. Billy Taylor ja Maija Hapuoja.

Orasmaan ura on kattanut esiintymisiä klubeissa ja festivaaleilla pohjoismaiden lisäksi muun muassa Italiassa, Puolassa, Saksassa, Itävallassa, Kiinassa ja Yhdysvalloissa. Hän oli yksi kansainvälisen Betty Carter's Jazz Ahead -kilpailun voittajista vuonna 2000, minkä johdosta Orasmaa esiintyi kolmessa konsertissa Washingtonin Kennedy Centerissä ja vieraili Brandford Marsaliksen juontamassa *JazzSet*-ohjelmassa Yhdysvaltain valtakunnallisessa radiolähetyksessä. Hänet on profiloitu Yhdysvaltojen yleisradion NPR:n ja Jazz Smithsonian -instituutin tuottamassa dokumenttisarjassa *The Jazz Singers*, jonka juontaa laulaja Al Jarreau. Vuosina 2000–2007 Orasmaa asui New Yorkissa esiintyen paikallisilla klubeilla (muun muassa Knitting Factory, Sweet Basil, Blue Note, Cornelia Street Cafe, Zinc Bar ja Rainbow Room), tehden yhteistyötä lukuisten muusikoiden kanssa, muun muassa George Gruntz Orchestra, Ted Curson, Matthew Garrison, Jeff "Tain" Watts, Ron McClure, Ron Affif, Ben Monder, Charlie Hunter, Bobby Previte ja Kirk Nurock.

Orasmaa on tehnyt useita kiertueita, levytyksiä ja esiintymisiä radiossa ja televisiossa suomalaisten artistien kanssa, muun muassa Hector, Jari Sillanpää, Waltari, RinneRadio, Olli Ahvenlahti, Heikki Sarmanto ja Mika Pohjola. Hän on toiminut vakinaisena opettajana Brooklyn konservatorion jazzosastolla, Slope Music Studiossa New Yorkissa, Kuopion Musiikki- ja Tanssiakatemiassa, Kuopion konservatoriossa ja Jyväskylän ammattikorkeakoulussa, sekä vierailevana opettajana Yhdysvaltojen ja Suomen lisäksi lukuisissa oppilaitoksissa muun muassa Kreikassa, Ukrainassa, Itävallassa ja Unkarissa.
Progg

**Progg** (den progressiva musikrörelsen, ) oli Ruotsissa 1960-luvun lopulla ja 1970-luvulla vaikuttanut vasemmistolainen kulttuuriliike. Erityisesti sanalla voidaan viitata tuona aikana julkaistuun poliittisesti kantaa ottavaan musiikkiin. Tunnettuja progg-yhtyeitä olivat muun muassa Blå Tåget, Kebnekajse, Nationalteatern, Samla Mammas Manna, Hoola Bandoola Band ja Träd, Gräs och Stenar. Proggia ei tule sekoittaa progressiiviseen rockiin, vaikka jotkin progg-yhtyeet sitä soittivatkin. Liike vastusti kaupallisuutta, isoja levy-yhtiöitä, musiikin massakuluttamista, hittilistoja, kepeitä iskelmäsanoituksia ja usein ruotsalaista sosiaalidemokratiaa.

Tukholman vuoden 1975 Euroviisujen aikaan liike järjesti Vaihtoehtofestivaali-nimisiä musiikkitapahtumia ympäri Ruotsia. Viisupäivänä liike organisoi Tukholmassa kaupallisuuden vastaisen mielenosoituksen ja telttakonsertin. Ruotsin television ykköskanava näytti Euroviisut, kakkoskanava samanaikaisesti ohjelmaa Vaihtoehtofestivaaleilta.

## Katso myös

* Poliittinen laululiike

## Lähteet

## Aiheesta muualla

*Ruotsalainen progg-sivusto
Lex Tokoi

**Lex Tokoi** eli **laki tasavallan presidentin armahdusoikeuden väliaikaisesta laajentamisesta** (158/1944) oli maaliskuussa 1944 voimaan tullut määräaikainen säädös. Sen nojalla presidentti saattoi armahtaa vuonna 1918 käytyyn Suomen sisällissotaan eli "kapinaan" osallistuneet kapinalliset suomalaiset, valtiopetoksesta tuomitut ja ulkomaille paenneet punaiset, mikäli he eivät olleet toimineet ulkomailla Suomea vahingoittavasti, ja he saivat palata Suomeen joutumatta syytteeseen.

Armahduslakia on kutsuttu Lex Tokoiksi, koska sen tunnetuin kohde oli Oskari Tokoi. Hän oli lähtenyt maanpakoon sisällissodan lopulla Venäjälle ja ryhtynyt siellä Muurmannin legioonan poliittiseksi neuvonantajaksi; Britannia oli alkujaan perustanut legioonan estämään Saksan interventiota Luoteis-Venäjälle. Sisällissodan lopputuloksen vuoksi saksalaisinterventio jäi toteutumatta ja paenneista suomalaisista punaisista koottu legioona taisteli Vienan ja Petsamon sotaretkiin lähteneitä suomalaisia vapaaehtoisia, heimosotureita vastaan. Britannian purettua legioonan 1920 Tokoi siirtyi Kanadan kautta Yhdysvaltoihin 1921.

Laki ei kuitenkaan tullut koskemaan esimerkiksi Otto Wille Kuusista ennen kaikkea siksi, että hän oli toiminut Neuvostoliiton asettaman nukkehallituksen eli Terijoen hallituksen johdossa Suomen talvisodan aikana 1939–1940.

Lex Tokoi oli voimassa 10.3.1944–1.7.1944.

## Lähteet

## Aiheesta muualla
* Laki tasavallan presidentin armahdusoikeuden väliaikaisesta laajentamisesta (158/1944) – alkuperäinen säädös
Royal Hunt

**Royal Hunt** on tanskalainen progressiivista metallia esittävä yhtye. Sen perusti André Andersen vuonna 1991.

## Diskografia
**Studioalbumit**
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**EP:t**
* 
* 
* 
* 

**Livealbumit**
* 
* 
* 
* 
* 

**Singlet**
* 
* 

## Aiheesta muualla
* Virallinen sivusto
Claiborne Pell

**Claiborne de Borda Pell** (22. marraskuuta 1918 &ndash; 1. tammikuuta 2009) oli yhdysvaltalainen demokraattisen puolueen poliitikko. Hän istui vuosina 1961–1997 Yhdysvaltain senaattorina Rhode Islandilta. 

Pell syntyi New Yorkissa ja valmistui Princetonin sekä Columbian yliopistoista. Hänestä tuli Rhode Islandin historian pitkäaikaisin edustaja liittovaltion senaatissa. Pell-tuki on nimetty hänen mukaansa. 

Pellillä oli vaimonsa Nualan kanssa neljä lasta. Hän joutui viimeisinä vuosinaan turvautumaan pyörätuoliin ja hän kärsi Parkinsonin taudista. Pell kuoli tammikuussa 2009 90-vuotiaana. 

## Lähteet
Nimeni on Trinity – paholaisen oikea käsi

**Nimeni on Trinity – paholaisen oikea käsi** (*Lo chiamavano Trinità*) on vuonna 1970 julkaistu italowestern. Elokuvan ohjasi Enzo Barboni ja pääosissa ovat Terence Hill ja Bud Spencer.

Elokuva kertoo lännen nopeimmasta vetäjästä Trinitystä ja hänen veljestään Bambinosta joka toimii väliaikaisesti sheriffinä. Majuri Harriman ei voi sietää tätä kaksikkoa ja on koko ajan yrittämässä saada veljeksiä pois elävien kirjoista sekä yrittää häätää mormonit pois mailtansa. Eikä veljeskaksikko voi olla puuttumatta tähän.

Elokuvalle julkaistiin jatko-osa vuonna 1971 Trinity ratsastaa jälleen.

## Kuvauspaikat
Kohtaukset, joissa Terence Hill matkustaa autiomaahan ja osaksi "Posada", johon hän saapuu syömään (alussa ja lopussa elokuvaa) kuvattiin Castel Porzianon rannalla Rooman laitamilla Camerata Nuovassa, joka on Rooman maakunnassa sijaitseva 480 asukkaan kaupunki, kuvauspaikkoja oli Abruzzon ja Latiumin rajalla. Kamerat oli sijoitettu niin, että meri oli kameroiden takana. Kuvauksia tehtiin pääasiassa Camposecco-laakson Park Montin Simbruinin alueella, Abruzzon rajan läheisyydessä. Vesiputouskohtaus kuvattiin Monte Gelaton vesiputouksilla Trejajoen laaksossa. Kylä rakennettiin De Laurentis Pontinan varrelle, ja se on sittemmin purettu.

## Näyttelijät

* Terence Hill – Trinity
* Bud Spencer – Bambino
* Farley Granger – Majuri Harriman
* Steffen Zacharias – Jonathan
* Dan Sturkie – Tobias
* Remo Capitani – Mezcal

## Arvioita
*[[Video-opas|Video-oppaassa]]* vuodelta 1994 *Nimeni on Trinity* saa kaksi tähteä viidestä, mikä vastaa sanallista arviota ”keskinkertainen”.

## Lähteet
Friedrich Bergius

**Friedrich Karl Rudolf Bergius** (11. lokakuuta 1884 Breslau – 30. maaliskuuta 1949 Buenos Aires) oli saksalainen kemisti, joka tunnetaan prosessista, jonka avulla voidaan valmistaa nestemäistä polttoainetta ruskohiilestä. 

Bergius ja Carl Bosch palkittiin vuonna 1931 Nobelin kemianpalkinnolla kemian korkea­paine­menetelmien keksimisestä ja kehittämisestä. 

Bergius opiskeli Breslaun, Leipzigin ja Berliinin yliopistoissa sekä Karlsruhen ja Hannoverin teknillisessä opistoissa. 

Ruskohiilityön lisäksi Bergius tutki myös puun muuntamista sokeriksi ja sokerin muuntamista muiksi elintarvikkeiksi. Tämän työn tarkoituksena oli auttaa Saksaa saamaan ruokaa toisen maailmansodan aikana.

Toisen maailmansodan jälkeen Bergius muutti Argentiinaan. Hän kuoli Buenos Airesissa 30. maaliskuuta 1949.

## Lähteet

## Aiheesta muualla
* Bergiuksen elämäkerta Nobel-säätiön sivuilla
Max Pommer

**Max Pommer** (s.  9. helmikuuta 1936 Leipzig) on saksalainen kapellimestari ja musiikkitieteilijä. Hän opiskeli pianonsoittoa ja orkesterinjohtoa Leipzigin konservatoriossa sekä musiikkitiedettä Leipzigin yliopistossa. Hän sai myöhemmin opetusta myös Herbert von Karajanilta. 

Pommer nimitettiin vuonna 1975 Leipzigin yliopistollisen kuoron musiikinjohtajaksi. Vuonna 1978 hän perusti Gewandhaus-orkesterin jäsenten kanssa Neues Bachisches Collegium Musicum Leipzig -barokkimusiikkiyhtyeen. Vuosina 1987–1991 hän toimi Leipzigin radion sinfoniaorkesterin ylikapellimestarina.

Pommer nimitettiin vuonna 1990 Saarlandin musiikkiakatemian orkesterinjohdon professoriksi. Hän on johtanut muiden muassa J. S. Bachin, Georg Friedrich Händelin, Claude Debussyn, W. A. Mozartin, Einojuhani Rautavaaran, Kalevi Ahon, Kurt Weillin, Hanns Eislerin, Paul Dessaun sekä Arnold Schönbergin musiikin levytyksiä.
Ferdinand Mülhens

**Ferdinand Mülhens** oli saksalainen kosmetiikka-alan yrittäjä, joka omisti vuonna 1792 perustetun kosmetiikkatehtaan Kölnissä.

Yhtiön täydellinen nimi oli **Eau de Cologne & Parfumerie Fabrik Glockengasse 4711 gegenűber pferdepost, Ferd. Mülhens, Köln, Rhein**. Yhtiön alkuperäinen nimi oli **Farina**, mutta oikeuden päätöksellä Mülhensiä kiellettiin käyttämästä sitä.

Ranskalaiset miehittivät Kölnin kaupungin vuonna 1794 ja numeroivat talot ja korttelit; parfyymitehtaan korttelin numeroksi tuli 4711. Koska alkuperäinen nimi meni kieltoon, yrittäjä päättikin käyttää tehdaskorttelin numeroa tavaramerkkinään; päätös oli sattumoisin erinomainen, ja numerosta tuli hänen tuotteidensa maailmankuulu tavaramerkki.

Valmistuslisenssejä myönnettiin kitsaasti, ja niiden saamisen ehdoton edellytys oli spriin korkea laatu sekä muiden raaka-aineiden ostaminen alkuperäiseltä valmistajalta.

Yksi lisenssi myönnettiin Suomeen Valtion Alkoholiliikkeelle vuonna 1920, ja se oli voimassa kieltolain loppuun asti eli vuoteen 1932, vaikkei kosmetiikan valmistus koskaan mikään suuri menestys ollutkaan. Tarkoitukseen perustettiin oma osasto, Teknokemia eli Tekno.

Yhtiö lähetti opettajaksi ja hajuvesimestariksi Rajamäen tehtaille erittäin ammattitaitoisen naiskemistin, neiti Elly Buchholzin, joka ehti lopulta lyhyeksi jääneen olonsa aikana oppia hiukan suomeakin; hänen mielisanontansa Teknon väelle oli:

## Katso myös
*Kölninvesi
*Johann Maria Farina

## Lähteet
* Rajamäen tehdasmuseo
* Olli Vehviläinen: Rajamäen tehtaat 1888–1963
Luettelo Tanskan kunnista

Tämä artikkeli on **luettelo [[Tanska]]n kunnista**. Tanskassa on tällä hetkellä 98 kuntaa (), joiden lisäksi maa on jaettu viiteen alueeseen ():
* Pääkaupunkialue (29 kuntaa)
* Sjællandin alue (17 kuntaa)
* Etelä-Tanskan alue (22 kuntaa)
* Keski-Jyllannin alue (19 kuntaa)
* Pohjois-Jyllannin alue (11 kuntaa)


Kuva:Hovedstaden municipalities.svg|Pääkaupunkialueen kunnat.
Kuva:Sjælland municipalities.svg|Sjællandin alueen kunnat.
Kuva:Syddanmark municipalities.svg|Etelä-Tanskan alueen kunnat.
Kuva:Midtjylland municipalities.svg|Keski-Jyllannin alueen kunnat.
Kuva:Nordjylland municipalities.svg|Pohjois-Jyllannin alueen kunnat.


Seuraavassa taulukossa Tanskan kunnat on lueteltu alueittain samassa järjestyksessä kuin Danmarks Statistik ne tilastoissaan esittää. Kunnan nimen lisäksi on mainittu kunnan keskustaajaman nimi, alue johon kunta kuuluu, kunnan väkiluku ja kunnan pinta-ala vuodelta 2012. Väkiluvun ja pinta-alan perusteella on vielä laskettu kunnan väentiheys.

Kuntien keskustaajamat eivät Kööpenhaminan lähistöllä muodosta aina taajamaa, vaan kuuluvat osana johonkin suurempaan taajamaan. Kööpenhaminan taajama-alueeseen eli *[[Hovedstadsområdet]]iin* kuuluvat keskustaajamat on merkitty asteriskilla (*).

Luettelon kuntien lisäksi Tanskaan kuuluu vielä Pääkaupunkialueen osaksi luettava Christiansøn saari, jolla on 103 asukasta (1.1.2012). Saari ei ole osa mitään kuntaa. Tässä luettelossa eivät ole mukana Färsaarten kunnat eivätkä Grönlannin kunnat. Paikkakunnat, joilla oli kaupunginoikeudet vuoteen 1970 asti on lueteltu artikkelissa Luettelo Tanskan kaupungeista.

## Katso myös
* Tanskan kuntauudistus 2007
* Tanskan kuntien vaakunat

## Lähteet

## Aiheesta muualla
Boondock Saints – Etelä-Bostonin enkelit

**The Boondock Saints – Etelä-Bostonin Enkelit** on vuonna 1999 julkaistu, Troy Duffyn ohjaama ja kirjoittama jännityselokuva. Elokuvan pääosissa Sean Patrick Flanery ja Norman Reedus esittävät veljeksiä, jotka ottavat lain omiin käsiinsä ja uskoen toteuttavansa Jumalan tahtoa he alkavat tappaa rikollisia. Pian joukkoon liittyy myös heidän ystävänsä mafian juoksupoika David Della Rocco. Yhdessä he päättävät puhdistaa kotikaupunkinsa Bostonin rikollisjärjestöistä. Murhia alkaa tutkia Willem Dafoen esittämä FBI:n tutkija Paul Smecker.

Duffy käsikirjoitti elokuvan omiin kokemuksiinsa pohjautuen. Elokuvaa esitettiin vain viidessä elokuvateatterissa vain yhden viikon ajan ja se sai heikkoja arvosteluja. Elokuva vedettiin lopullisesti pois teattereista Columbinen koulusurmien takia. Elokuva sai kuitenkin uuden elämän VHS- ja DVD-julkaisun myötä. Suosio kasvoi katsojien keskuudessa, ja elokuva sai kulttimaineen. Elokuvalla julkaistiin kymmenen vuotta myöhemmin jatko-osa *[[The Boondock Saints II: All Saints Day]]*.
Seututie 438

**Seututie 438** on Etelä-Savossa kulkeva seututie. Tie kulkee Sulkavan, Savonlinnan, Puumalan ja Ruokolahden kunnissa. Tie muodostaa yhteyden Sulkavalta Imatralle. Sen alkupisteet ovat seututie 435 Sulkavan Iitlahden läheisyydessä ja Virmutjoki Ruokolahdella. Tiellä oli lossiyhteys Vekaransalmella lokakuuhun 2019 asti, jolloin uusi Vekaransalmen silta valmistui. Tien pituus on noin 61 kilometriä. Seututie 438 kulkee myös noin neljä kilometriä Vilkaharjua pitkin sekä Lohilahden kylän läpi, joka on tieosuuden ainut taajama.

## Reitti ja tieyhteydet
* Iitlahti (seututie 435)
* Tiimataipale
* Lohilahti (yhdystie 4401)
* Lieviskä
* Eräjärvi
* Virmutjoki (kantatie 62)

## Lähteet
*

## Aiheesta muualla

*  Ely-keskus Vekaransalmen lossin korvaaminen sillalla.